15/10/2018 | Administración LocalProvincial
Deputación Provincial da Coruña
Servizo de Acción Social, Cultural e Deportes. Sección de Educación, Cultura e Deportes
RP 34120/2018. Resolución definitiva do Programa FO204

RESOLUCIÓN POLA QUE SE APROBA A CONCESIÓN DEFINITIVA DE SUBVENCIÓNS CORRESPONDENTES AO PROGRAMA FO204: Convocatoria do programa de subvencións a entidades sen fins de lucro, para a realización de investimentos culturais, durante o ano 2018 Don VALENTÍN GONZÁLEZ FORMOSO, Presidente da Deputación Provincial da Coruña, Mediante resolución da Presidencia 30467 do 12 de setembro de 2018, que foi publicada no BOP do 18 de setembro de 2018, concedeuse de forma provisional, as subvencións da convocatoria FO204: Convocatoria do programa de subvencións a entidades sen fins de lucro, para a realización de investimentos culturais, durante o ano 2018, abrindo un prazo de 10 días hábiles, contados a partir do día seguinte ao da publicación da resolución provisional no Boletín Oficial da Provincia, para que os solicitantes puidesen comunicar, se é o caso, a desistencia da solicitude, presentar solicitude de reformulación ou de cambio de obxecto da subvención, presentar alegacións ou emenda de erros. Transcorrido o devandito prazo de 10 días sen que por parte dos solicitantes se formulase desistencia expresa, a subvención considerarase aceptada tacitamente. Visto que finalizou o prazo concedido aos interesados pola resolución devandita e vistas as solicitudes de reformulación ou de cambio de obxecto, alegacións, emendas e desistencias que os interesados presentaron. SEGUNDO.–Analizada a documentación aportada polos solicitantes no devandito prazo procede: 1. Inadmitir as reformulacións presentadas polas entidades XERACION ASOCIACION CULTURAL expediente 2018000021753, A. VV. BARRIO DE VITE MONTE DE DIOS expediente 2018000022113 e ASOCIACION CULTURAL DA CRUÑA ALEXANDRE BOVEDA expediente 2018000021420, porque non poden ser consideradas como reformulacións xa que o orzamento definitivo do investimento que se vai realizar non é inferior ao “orzamento que se ha xustificar”, segundo figura na resolución de concesión provisional. En consecuencia non se axusta ao establecido na base 8.3 das reguladoras das convocatorias.2. Desestimar a alegación presentada pola entidade A. VV. DE PAZOS expediente 2018000020851, xa que non presentou a acreditación do dereito real de cesión do propietario do local, con indicación do prazo de vixencia, e, no seu caso, declaración de ter autorización do propietario para a realización das obras, incumprindo a Base específica 7.4, reguladoras da convocatoria. Este documento foi requirido a través da plataforma SUBTEL mediante o requirimento de data 25 de maio de 2018.3. Dar por completada a documentación administrativa correspondente ás seguintes solicitudes que foron concedidas condicionadas na Resolución de concesión provisional, salvo no caso das entidades ASOCIACION CULTURAL D. R. MONTE MEDELA e ASOCIACION CULTURAL CHARAMELA que se descartan na concesión definitiva por non enviar toda a documentación requirida na Resolución provisional. Vistos o informe do Servizo Servizo de Acción Social, Cultural e Deportes e o informe do Servizo de Fiscalización. RESOLVO: 1.–Aprobar a concesión das subvencións incluídas as reformulacións e cambios de obxecto correspondentes ao Programa FO204: Convocatoria do programa de subvencións a entidades sen fins de lucro, para a realización de investimentos culturais, durante o ano 2018, ás entidades sen animo de lucro seguintes: Total concedido: 293.545,89 €. 2.–Considerar como definitivos os orzamentos modificados de oficio naqueles casos que incluían gastos non subvencionables segundo a convocatoria. Os solicitantes poden consultar os orzamentos definitivos accedendo ao expediente telemático.3.–Autorizar a todas as entidades que o solicitaron para que poidan concertar a execución total ou parcial do obxecto da subvención con persoas vinculadas á entidade, cumprindo os requisitos establecidos no artigo 29.7. d da Lei 38/2003, do 17 de novembro, xeral de subvencións ( O importe subvencionable non pode exceder do custo incorrido pola entidade vinculada. A acreditación do custo realizarase na xustificación nos mesmos términos establecidos para a acreditación dos gastos do beneficiario). 4.–Dispor o gasto das subvencións concedidas con cargo á seguinte aplicación orzamentaria: 0612/3339/781, fase A, referencia n.º 22018001765, operación n.º 220180022639, importe: 293.545,89 €. 5.–Denegar a concesión das subvencións correspondentes ao Programa FO204: Convocatoria do programa de subvencións a entidades sen fins de lucro, para a realización de investimentos culturais, durante o ano 2018, ás entidades sen animo de lucro seguintes polos motivos que se indican: 6.–Publicar a presente resolución definitiva no Boletín Oficial da Provincia, co que se entenderá notificada aos interesados, de acordo co establecido no artigo 45.1. b. da Lei 39/2015, do 1 de outubro, do Procedemento Administrativo Común das Administracións Públicas. Contra a presente resolución, que pon fin á vía administrativa, pódese interpor alternativamente recurso de reposición potestativo, no prazo dun mes perante o mesmo órgano que ditou o acto, ou recurso contencioso-administrativo, perante o Xulgado do Contencioso Administrativo da Coruña ou daquel no que teña o seu domicilio o recorrente, á súa elección, no prazo de dous meses, a partir do día seguinte a aquel no que teña lugar a notificación. Se se optara por interpor o recurso de reposición potestativo non se poderá interpor recurso contencioso-administrativo ata que aquel sexa resolto expresamente ou se produza a súa desestimación por silencio. Todo isto, sen prexuízo de que se exercite calquera outro recurso que se estime pertinente. A Coruña, 8 de outubro de 2018. O presidente, O secretario, Valentín González Formoso José Luis Almau Supervía